วอลต์ดิสนีย์สตูดิโอส์พาร์ก

วอลต์ดิสนีย์สตูดิโอส์พาร์ก (Walt Disney Studios Park) เป็นสวนสนุกแห่งที่สองที่สร้างขึ้นในดิสนีย์แลนด์ปารีส ในปารีส ประเทศฝรั่งเศส ซึ่งเปิดบริการเมื่อวันที่ 16 มีนาคม ค.ศ. 2002 มีรูปแบบแสดงธุรกิจอุตสาหกรรมภาพยนตร์ การผลิต และเบื้องหลัง ในปี ค.ศ. 2017 สวนสนุกแห่งนี้มีผู้เข้าชมประมาณ 5.2 ล้านคน ทำให้เป็นสวนสนุกที่มีผู้เข้าชมมากเป็นอันดับสามของยุโรป โดยมีลักษณะถอดแบบมาจากสวนสนุกดิสนีย์ฮอลลีวูดสตูดิโอส์ ที่วอลต์ดิสนีย์เวิลด์ในฟลอริดา สหรัฐ
โดยมีสัญลักษณ์ที่สำคัญคือ หออาร์ฟเฟล เป็นหออ่างเก็บน้ำที่คล้าย ๆ กับที่ติดตั้งในวอลต์ดิสนีย์สตูดิโอส์ที่เบอร์แบงก์ แคลิฟอร์เนีย

**พื้นที่**
วอลต์ดิสนีย์สตูดิโอส์พาร์กแบ่งออกเป็น "พื้นที่สตูดิโอ" ห้าแห่ง เดิมทีสิ่งเหล่านี้มีวัตถุประสงค์เพื่อนำเสนอแง่มุมต่าง ๆ ของการผลิตภาพยนตร์ที่นำเสนอในสตูดิโอภาพยนตร์ฮอลลีวูด แม้ว่าความเชื่อมโยงนี้จะอ่อนลงเมื่อเวลาผ่านไปด้วยการเพิ่มดินแดนที่มีรูปแบบสำหรับแฟรนไชส์ภาพยนตร์ต่าง ๆ ที่โดดเด่น

**ฟรอนต์ล็อต**
ฟรอนต์ล็อต (Front Lot) ทำหน้าที่เป็นทางเข้าหลักของสวนสนุก และเป็นที่ตั้งของร้านค้าและบริการส่วนใหญ่ของสวนสนุก ซึ่งหอเอิร์ฟเฟลตั้งอยู่ที่นี่ ลานทางเข้าลาปลาซเดเฟรเรส ลูมิแยร์ (La Place des Frères Lumière) ได้รับการออกแบบในสไตล์การฟื้นฟูอาณานิคมของสเปน (Spanish Colonial Revival) ซึ่งเป็นสไตล์ที่พบได้ทั่วไปในฮอลลีวูดในช่วงทศวรรษที่ 1930 มีพื้นฐานมาจากการออกแบบของดิสนีย์บราเธอร์สสตูดิโอส์ดั้งเดิมในไฮเปอเรียนอเวนิว จุดเด่นของลานภายในคือน้ำพุ แฟนเทเชีย ขนาดใหญ่ ชื่อของลานแห่งนี้เป็นเกียรติแก่นักประดิษฐ์ภาพยนตร์ชาวฝรั่งเศส
ฟรอนต์ล็อตมีดิสนีย์สตูดิโอ 1 ซึ่งเป็นทางเดินในร่มที่มีร้านค้าและร้านอาหารตกแต่งตามเวทีเสียงโดยมีการจำลองถนนฮอลลีวูดอยู่ข้างใน

**ตูนสตูดิโอ**
ตูนสตูดิโอ (Toon Studio) มีเครื่องเล่นและร้านค้าจากแฟรนไชส์จากพิกซาร์และวอลต์ดิสนีย์แอนิเมชันสตูดิโอส์ รวมถึงการแสดงสดมิกกี้และนักมายากล สวนสนุกแห่งนี้เปิดครั้งแรกในปี ค.ศ. 2002 พื้นที่นี้เป็นที่รู้จักในชื่อ แอนิเมชันคอร์ตยาร์ด ในปี ค.ศ. 2017 ส่วนหนึ่งของการครบรอบ 5 ปีของสวนสนุก ได้มีการเพิ่มเครื่องเล่นใหม่ 2 ชนิด ได้แก่ ครัชโคสเตอร์ (Crush's Coaster) และรถสี่ล้อแรลลี (Cars Quatre Roues Rallye) ในปี ค.ศ. 2009 ได้มีการขยายพื้นที่ดังกล่าวด้วยการสร้างสวนสนุกทอย สตอรี่ เพลย์แลนด์ ในเดือนมกราคม ค.ศ. 2012 การก่อสร้างเครื่องเล่นและร้านอาหารรูปแบบระทะทูอี่ได้เริ่มต้นขึ้น
ในปี ค.ศ. 2021 เครื่องเล่นส่วนใหญ่ในบริเวณนี้ถูกแยกออกเป็นพื้นที่เวิลดส์ออฟพิกซาร์ที่เพิ่งสร้างใหม่
เครื่องเล่น:- แอนิเมชันเซเลเบรชัน (Animation Celebration) จัดกิจกรรมสัมผัสประสบการณ์อินเตอร์แอกทีฟ โฟรเซน: อะมิวสิคัลอินวิเทชัน (Frozen: A Musical Invitation) โดยผู้เล่นจะได้ก้าวเข้าสู่โลกที่เต็มไปด้วยหิมะของ ผจญภัยแดนคำสาปราชินีหิมะ เพื่อพบกับเอลซา, แอนนา, คริสตอฟฟ์, โอลาฟ และสเวน ผู้เล่นยังสามารถเข้าร่วมใน "แอนิเมชันอคาเดมี" ซึ่งจะสอนการวาดภาพตัวละครดิสนีย์- พรมบินเหนือเมืองอัคราบาห์ (Flying Carpets Over Agrabah) เป็นการนั่งกระเช้าลอยฟ้า คล้ายกับเครื่องเล่นดัมโบเดอะฟลายอิงแอลเลเฟนต์ที่มีชื่อเสียงมาก
ความบันเทิง:
*โรงละครแอนิเมจิก เป็นที่ทำการแสดงเรื่อง มิกกี้และนักมายากล (Mickey and the Magician) ซึ่งเป็นการแสดงโดยคนนักแสดง

**เวิลดส์ออฟพิกซาร์**
พื้นที่เวิลดส์ออฟพิกซาร์ (Worlds of Pixar) เดิมเคยเป็นส่วนหนึ่งของโซนตูนสตูดิโอ มีเครื่องเล่น สถานที่ท่องเที่ยว ร้านค้า และร้านอาหารที่สร้างจากแฟรนไชส์ ไฟน์ดิงนีโม, คาร์ส, ทอยสตอรี และระ-ทะ-ทู-อี่ พ่อครัวตัวจี๊ด หัวใจคับโลก จากพิกซาร์
เครื่องเล่น:- ครัชโคสเตอร์ (Crush's Coaster) เป็นรถไฟเหาะตีลังกาที่ผู้เล่นจะได้เข้าสู่เวทีเสียงริมชายหาดและฉากภาพยนตร์ไฟน์ดิงนีโม- คาร์เรซแรลลี (Cars Race Rally)- ระ-ทะ-ทู-อี่: ดิแอดเวนเจอร์ (Ratatouille: The Adventure)- คาร์สโรดทริป (Cars Road Trip) เป็นเวอร์ชันย่อของสตูดิโอเทรมทัวร์ (Studio Tram Tour) ที่ยกเลิกแล้ว ซึ่งมีรูปแบบจากภาพยนตร์พิกซาร์ปี ค.ศ. 2006 เรื่อง 4 ล้อซิ่ง...ซ่าท้าโลก
ทอย สตอรี่ เพลย์แลนด์ - ของเล่นทหารปล่อยร่มชูชีพ (Toy Soldiers Parachute Drop) คือการกระโดดร่มในรูปแบบกองทัพเขียวจากภาพยนตร์โดยดิสนีย์และพิกซาร์เรื่อง ทอย สตอรี่ มีเครื่องเล่นอีกเวอร์ชันหนึ่งที่ฮ่องกงดิสนีย์แลนด์ด้วย- สลิงกีด็อซิกแซกสพิน (Slinky Dog Zigzag Spin) เป็นเครื่องเล่นสไตล์แคตเตอร์พิลลาร์ที่ผู้เล่นจะได้นั่งในกลไกเครื่องเล่นขนาดใหญ่ที่มีลักษณะคล้ายสลิงกีด็อกจากภาพยนตร์โดยดิสนีย์และพิกซาร์เรื่อง ทอย สตอรี่ นอกจากนี้ยังมีเครื่องเล่นอีกเวอร์ชันหนึ่งที่ฮ่องกงดิสนีย์แลนด์และเซี่ยงไฮ้ดิสนีย์แลนด์อีกด้วย- อาร์ซีเรเซอร์ (RC Racer) เป็นรถไฟเหาะตีลังกาเหล็กที่มีรูปแบบอาร์ซีจากภาพยนตร์โดยดิสนีย์และพิกซาร์เรื่อง ทอย สตอรี่ ผู้เล่นจะนั่งอาร์ซีบนรางครึ่งวงกลมสีส้ม นอกจากนี้ยังมีเครื่องเล่นอีกเวอร์ชันหนึ่งที่ฮ่องกงและเซี่ยงไฮ้ดิสนีย์แลนด์อีกด้วย- ทอยสตอรีเพลย์แลนด์บูติก

**โปรดิวชันคอร์ตยาร์ด**
รูปแบบของโปรดิวชันคอร์ตยาร์ด (Production Courtyard) เกี่ยวข้องกับแง่มุมการผลิตภาพยนตร์ฮอลลีวูดและตำนานฮอลลีวูด รวมถึงตำนานภาพยนตร์ต่าง ๆ พื้นที่ประกอบด้วยสองส่วนที่แตกต่างกัน: ฮอลลีวูดบูเลอวาร์ด (Hollywood Boulevard) เป็นฉากถนนที่ได้รับแรงบันดาลใจจากฮอลลีวูด และเครื่องเล่น หอคอยแดนสนธยาแห่งความหวาดกลัว - มิติใหม่แห่งความหนาวเย็น (The Twilight Zone Tower of Terror - A New Dimension of Chills) และสตาร์สแควร์ (Place des Stars) เป็นธีมรอบ ๆ สตูดิโอผลิตล็อตภาพยนตร์ ซึ่งจะมีสติทช์ไลฟ์ (Stitch Live!)
เครื่องเล่น:- สตูดิโอดีซึ่งเดิมเป็นที่ตั้งของวอลต์ดิสนีย์เทเลวิชันสตูดิโอส์:
** สติทช์ไลฟ์ (Stitch Live!) เป็นการแสดงตัวละครแบบอินเตอร์แอกทีฟที่ผู้เล่นสามารถสื่อสารกับสติทช์จากเรื่อง ลีโล่ แอนด์ สติทช์ อะโลฮ่า..เพื่อนฮาข้ามจักรวาล
** ดิสนีย์จูเนียร์ดรีมแฟกทอรี- หอคอยแดนสนธยาแห่งความหวาดกลัว - มิติใหม่แห่งความหนาวเย็น (The Twilight Zone Tower of Terror - A New Dimension of Chills) เป็นเครื่องเล่นหวาดเสียวขนาดใหญ่ 13 ชั้นที่ผู้เล่นจะได้เข้าไปในโรงแรมฮอลลีวูดทาวเวอร์ในนิยาย และติดตามเรื่องราวที่ได้รับแรงบันดาลใจจากละครทางโทรทัศน์ ตอนจบของเครื่องเล่นดรอปที่มีความยาวต่างกัน เครื่องเล่นนี้มีต้นกำเนิดที่ดิสนีย์ฮอลลีวูดสตูดิโอส์ และที่ดิสนีย์แคลิฟอร์เนียแอดเวนเจอร์

**มาร์เวลอเวนเจอร์สแคมปัส**
มาร์เวลอเวนเจอร์สแคมปัส (Marvel Avengers Campus) เป็นดินแดนรูปแบบจักรวาลภาพยนตร์มาร์เวล เปิดให้เข้าชมอย่างเป็นทางการในวันที่ 9 กรกฎาคม ค.ศ. 2022 และเปิดให้บุคคลทั่วไปเข้าชมในวันที่ 20 กรกฎาคม ค.ศ. 2022 ซึ่งเป็นที่ตั้งของหน่วยชีลด์ ซึ่งเป็นหน่วยความลับในปารีสที่ได้รับการเปลี่ยนแปลงใหม่ เครื่องเล่นและร้านอาหารในพื้นที่ ได้แก่ อเวนเจอร์สแอสเซมเบิล: ไฟลต์ฟอร์ซ (Avengers Assemble: Flight Force) (ไอรอนแมนนำธีมใหม่ของ Rock 'n' Roller Coaster Avec Aerosmith) และสไปเดอร์แมนเว็บแอดเวนเจอร์ (Spider-Man W.E.B. Adventure) บริเวณนี้มาแทนที่พื้นที่ "แบล็กล็อต" ของสวนสนุกก่อนหน้านี้
เครื่องเล่น:- อเวนเจอร์สแอสเซมเบิล: ไฟลต์ฟอร์ซ (Avengers Assemble: Flight Force)- สไปเดอร์แมนเว็บแอดเวนเจอร์ (Spider-Man W.E.B. Adventure)

**พื้นที่ในอนาคต**

**คิงดอมออฟเอเรนเดล**
ระยะที่สองของการขยายพื้นที่จะเป็นคิงดอมออฟเอเรนเดล (Kingdom of Arendelle) ซึ่งเดิมมีกำหนดเปิดในปี ค.ศ. 2023 จนกระทั่งเลื่อนไปเป็นปี ค.ศ. 2025 เนื่องจากวันเปิดถูกเลื่อนออกไปอย่างไม่มีกำหนดภายหลังการปิดสวนสนุกจากการแพร่ระบาดของโควิด-19 นักท่องเที่ยวจะได้ดำดิ่งลงไปในอาณาจักรเอเรนเดล (เหตุการณ์ที่เกิดขึ้นหลังจากเหตุการณ์ผจญภัยแดนคำสาปราชินีหิมะ และก่อนผจญภัยปริศนาราชินีหิมะ) ซึ่งราชินีเอลซาได้ประกาศวันหิมะตกในฤดูร้อนสำหรับพลเมืองของตน โฟรเซนเอฟเวอร์อาฟเตอร์ (Frozen Ever After) เวอร์ชันใหม่และขยายจะเปิดตัวพร้อมกับพื้นที่ ร้านอาหาร และร้านค้า

**ดินแดนธีมที่สาม**
ขั้นตอนที่สามซึ่งเป็นช่วงสุดท้ายของการขยายจะเป็นดินแดนที่มีธีมเป็น สตาร์ วอร์ส เดิมทีพื้นที่นี้มีกำหนดจะแล้วเสร็จระหว่างปี ค.ศ. 2024 ถึง ค.ศ. 2025 แหล่งข่าวหลายแห่งอ้างว่าส่วนเสริมนี้จะเป็นเวอร์ชันหนึ่งของ สตาร์ วอร์ส: กาแล็กซีส์เอดจ์ ที่พบในดิสนีย์แลนด์และดิสนีย์ฮอลลีวูดสตูดิโอ อย่างไรก็ตาม ขณะนี้มีการสันนิษฐานว่าดินแดนในธีมสตาร์ วอร์สได้ถูกยกเลิกไปแล้ว โดยมีการสำรวจธีมใหม่สำหรับพื้นที่นี้อยู่

**ผู้เข้าชม**

**ดูเพิ่ม**
 ดิสนีย์แลนด์พาร์ก (ปารีส)- ดิสนีย์ฮอลลีวูดสตูดิโอส์- ดิสนีย์แคลิฟอร์เนียแอดเวนเจอร์

**อ้างอิง**

**แหล่งข้อมูลอื่น**
  WDS Fans – The Secrets, History and Magic of the Studios date=2020-06-16 -  DLRP Magic – Guides to the Park-  Photos Magiques – Walt Disney Studios Park-  Imagineering Files – Disney MGM Studios Europe
หมวดหมู่:สวนสนุกในประเทศฝรั่งเศส
หมวดหมู่:สิ่งก่อสร้างในปารีส
หมวดหมู่:วอลต์ดิสนีย์พาร์กส์แอนด์รีสอร์ตส์